Faust (2011)

Faust (tysk tittel Faust, russisk tittel Фауст) er en russisk drama- og fantasyfilm fra 2011 regissert av Aleksandr Sokurov (Александр Сокуров). Handlinga foregår i en tysk by på 1800-tallet og er ei fri tolkning av den gamle, tyske Faust-myten, om mannen som selger sjela si til djevelen, slik den blir fortalt i Johann Wolfgang von Goethes skuespillserie Faust og Thomas Manns roman Doktor Faustus.

Filmen ble hovedsakelig spilt inn i Tsjekkia, og all dialog foregår på tysk. Sammen med filmene Moloch (Молох, 1999), Taurus (Телец, Telets, 2001) og The Sun (Сóлнце, Solntse, 2005) avslutter Faust Sokurovs tetralogi om makt og herskere.

Faust fikk stort sett positive anmeldelser og ble belønna med Gulløven under Filmfestivalen i Venezia 2011.

Handling 
Heinrich Faust ønsker å forstå livets natur, og hva er det som får verden til å gå rundt. Drevet av sitt brennende ønske om kognisjon, graver han til og med opp lik, og roter i innvollene for å lokalisere sjelens hjem.

Faust får oppmerksomheten til den unge Margarete, også kjent som Gretchen. Senere blir de to nye vennene viklet inn i et slagsmål, og Faust dreper ved et uhell Gretchens bror. Faust blir mer og mer besatt av Gretchen, samtidig som han fortsetter sin forskning om hva som utgjør hele forskjellen mellom liv og død.

Roller 
 Johannes Zeiler som Faust
 Anton Adasinskij (Антон Адасинский) som pengeutlåneren/ågerkaren (Mefistofeles)
 Isolda Dychauk som Gretchen
 Georg Friedrich som Wagner
 Hanna Schygulla som pengeutlånerens «kone»
 Antje Lewald som Gretchens mor
 Florian Brueckner som Valentin 
 Sigurdur Skulasson som Fausts far 
 Maxim Mehmet som Valentins venn
 Eva-Maria Kurz som Fausts kokke

Eksterne lenker 
 
 Presentasjon på filmweb.no

Filmer fra 2011
Russiske dramafilmer
Russiske fantasyfilmer
Filmer basert på verk av Johann Wolfgang von Goethe